《师永锡少出通义其归携伯浑诗来因用其韵伯浑》
宋代·晁公溯

益州古建国，远自蚕丛来。
吾敢怪鳖灵，人有化牛哀。
惟爱老翁井，苏仙手所开。
乘轺难少留，门前厩吏催。
愧子远相送，同把岩下杯。
至今梦见之，石壁青崔巍。
岂伊四座客，能屈一世才。
去者不可招，至才不可推。

作者简介：晁公溯：一作晁公遡，字子西，济州巨野（今山东菏泽市巨野县）人，晁公武弟。宋高宗绍兴八年进士。史籍无传，据本集诗文，知其举进士后历官梁山尉、洛州军事判官、施州通判，绍兴末知梁山军。宋孝宗乾道初知眉州，后为提点潼川府路刑狱，累迁兵部员外郎。著有《嵩山居士文集》54卷，刊于乾道四年，又有《抱经堂稿》等，已佚。